
[bookmark: _GoBack]Extracte de l’acord del Ple municipal del dia 7 d’abril de 2021, que va aprovar la convocatòria d’ajuts extraordinaris en l’àmbit de les activitats de restauració i turisme rural afectats pel tancament obligat en compliment de les mesures adoptades per la gestió de crisi sanitària ocasionada per la COVID-19


Primera.- Finalitat

Aquest ajut extraordinari i puntual consisteix en una prestació econòmica de pagament únic, per un import fix corresponent un percentatge de l’import liquidat en concepte de taxa pel servei de recollida d’escombraries en activitats de restauració i hoteleria o turisme rural, que té per finalitat afavorir el manteniment de l'activitat econòmica de les empreses i autònoms davant els efectes directes del tancament obligat per les mesures adoptades per a la gestió de la situació de crisi sanitària ocasionada per la COVID-19.

Segona. Bases reguladores
Aquesta convocatòria es regirà per bases reguladores aprovades per la Ple municipal del dia 7 d’abril de 2021, i publicades en el Butlletí Oficial de la Província de Girona  Núm. 79 de 27 d’abril de 2021 al tauler d'edictes de l'Ajuntament.

Tercera.- Beneficiaris

Tenen dret a sol·licitar la subvenció totes les persones titulars de negocis de restauració i establiments hotelers i turisme rural.

No serà aplicable en els següents casos:
· Quan no s’estigui al corrent en el compliment de les obligacions tributàries imposades per les disposicions vigents. Si les persones beneficiàries tenen deute pendent a l’Ajuntament de Palau-sator, la subvenció s’aplicarà per minorar-lo mitjançant una compensació.
· Quan les persones o entitats hagin estat sancionades mitjançant resolució ferma amb la pèrdua de la possibilitat d’obtenir subvencions segons la Llei general de subvencions (38/2003, de 17 de novembre), o la Llei general tributària.
· A persones o entitats que hagin estat condemnades mitjançant sentència ferma a la pena de pèrdua de la possibilitat d’obtenir subvencions o ajuts públics.



Quarta.- Quantia de les subvencions:

L’import de les subvencions es determinarà segons el següent criteri:
· 50% de la quota de la taxa per negocis de restauració i d’hoteleria, els quals, per imperatiu legal, han hagut de reduir parcialment la seva activitat l’any 2020. 

Les subvencions a les que fa referència la present convocatòria seran atorgades a càrrec de la partida pressupostària corresponent de l’exercici 2021.

Cinquena.- Presentació de sol·licituds: 

Les sol·licituds s’hauran de presentar al Registre d’entrades de l’Ajuntament de Palau-sator, utilitzant el model d’instància genèrica disponible en el web municipal www.palau-sator.cat adjuntant la documentació que es demana a la convocatòria.

El termini de presentació de sol·licituds serà el que es determini en la convocatòria.

Sisena.- Documentació

Les sol·licituds s’hauran d’acompanyar per la següent documentació:
· Rebut o acreditació bancària del pagament de la taxa
· Fotocòpia del DNI de la persona sol·licitant que coincideixi amb el subjecte passiu de la taxa.
· Únicament en cas de no coincidència de la persona sol·licitant amb qui figura com a subjecte passiu de la taxa: Documentació que acrediti la seva condició de persona beneficiària per haver suportar econòmicament la taxa.

Signat electrònicament
L’alcalde 
Joan Sabrià i Giralt 

